སྦྱོར་བ་ཡན་ལག་དྲུག་གི་ངོ་སྤྲོད་སྦས་དོན་གསལ་བའི་སྒྲོན་མ་བཞུགས་སོ།།
123

དུས་འཁོར་ཆོས་སྐོར་
আ
།ན་མོ་གུ་རུ་བྷྱཿན་མོ་བཛྲ་སཏྟ་ཡ། ན་མོ་མཧཱ་མུ་ཏྲེ་པཱ་ར་མ་ཨཀྵ་ར་མཧཱ་སུ་ཁཱ་ཡ། རྒྱུད་ཐམས་ཅད་ཀྱི་ངེས་དོན་རྡོ་རྗེའི་རྣལ་འབྱོར་གྱི་ངོ་སྤྲོད་སྦས་དོན་གསལ་
བའི་སྒྲོན་མ་ཞེས་བྱ་བ། བླ་མ་དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ། །ཕྱག་རྒྱ་ཆེན་པོ་འགྱུར་མེད་བདེ་བ་ཆེན་པོ་ལ་ཕྱག་འཚལ་ལོ། །མངོན་འདུས་མ་བྱས་ཡེ་ཤེས་ཀྱིས་དག་
དབྱིབས་ཀྱི་སྐུ། །སྨོན་པ་མེད་པའི་ཡེ་ཤེས་ཀྱིས་དག་གསང་སྔགས་སྒྲ། །མཚན་མེད་སྟོང་ཉིད་ཡེ་ཤེས་ཀྱིས་དག་ཆོས་སྐུ་དང༌། །ལྷན་ཅིག་སྐྱེས་པའི་སྐུ་བཞི་དབྱེར་མེད་བླ་མར་འདུད། །
ཕྲ་རབ་རྡུལ་སྤངས་སྣ་ཚོགས་གཟུགས་ཅན་མ། །རྨི་ལམ་སྒྱུ་མ་པྲ་ཕབ་རང་བཞིན་ཅན། །དུས་གསུམ་རྒྱལ་བ་ཀུན་གྱི་བསྐྱེད་མཛད་མ། །རྣམ་པ་ཀུན་མཆོག་ཕྱག་རྒྱ་ཆེན་མོར་འདུད། །
124

어?
གཉིས་
আ
།སྟོང་ཉིད་མཆོག་གི་ཆུ་གཏེར་ཆེ་ལས་བྱུང༌། །ཟག་མེད་ཡོན་ཏན་མཐའ་ཡས་དཔལ་འབར་བ། །རྫོགས་སངས་སྲས་བཅས་དེད་དཔོན་དམ་པས་བླངས། །ཀུན་
གྱི་གཙུག་རྒྱན་བདེ་མཆོག་ནོར་བུར་འདུད། །རྒྱལ་བ་སྲས་བཅས་ཀུན་གྱི་ལམ་གཅིག་པུ། །མཐའ་ཡས་རྒྱུད་སྡེ་ཀུན་གྱི་སྦས་པའི་བཅུད། །རྣམ་དཔྱོད་མན་ངག་བྲལ་བས་མ་མྱངས་པ། །
རྒྱུད་འགྲེལ་མན་ངག་ཇི་བཞིན་ལེགས་བསྟན་གྱིས། །ངེས་དོན་ལ་གུས་ཁེངས་པ་རྣམ་བྲལ་ཞིང༌། །བདག་གཞན་ཐར་འདོད་དོན་གཉེར་སྒྲུབ་ལ་བརྩོན། །བླ་མ་ལ་གུས་ལྟོས་མེད་བཞི་ལྡན་
དག །རིན་ཆེན་རིན་ཐང་མེད་པ་འདི་ལོང་ཞིག །འདིར་རྡོ་རྗེའི་རྣལ་འབྱོར་གྱི་ཉམས་ལེན་རྒྱུད་ལས་བྱུང་བ་ལྟར་བླ་མས་བསྟན་ཅིང་སློབ་མེེས་ཉམས་སུ་བླངས་པས། ཉམས་མྱོང་ཕྱིན་ཅི་མ་
125

དུས་འཁོར་ཆོས་སྐོར་
ལོག་པ་རྒྱུད་ལ་སྐྱེས་པ་ངོ་ཤེས་ཤིང་ཡིད་ཆེས་ལ། མོས་པ་གཞན་གྱིས་དབྲོག་པར་མི་ནུས་ཤིང་མཐར་ཕྱིན་པར་བསྐྱང་པར་བྱ་བའི་དོན་དུ་རྒྱུད་འགྲེལ་དང་མན་ངག་ཟབ་མོ་རྣམས་ཀྱིས་ངོ་སྤྲོད་པར་བྱེད་པ་ལ། ཇི་ལྟར་བཤད་ཅིང
མཉན་པའིི་ཚུལ་དང༌། ཚུལ་དེས་ཇི་ལྟར་ངོ་སྤྲོད་པ་གཉིས་ཀྱིས་དང་པོ་ནི། བཅོམ་ལྡན་འདས་ཀྱིས་མདོ་རྒྱུད་ཟབ་ཅིང་རྒྱ་ཆེ་བ་རྣམས་ཇི་ལྟར་གསུངས་པའི་ཚུལ་དང་མཐུན་པར་ཕུན་ཚོགས་ལྔ་གཏབ་པའི་སྒོ་ནས་ཉན་བཤད་མཛད་པ་
བཀའ་སྲོལ་དུ་གདའ་བས། གནས་ཕུན་སུམ་ཚོགས་པ་རྩ་རྒྱུད་གསུངས་པའི་གནས་དཔལ་ལྡན་འབྲས་ཕུང་གི་མཆོད་རྟེན་གྱི་ཕྱི་རོལ་དུ་རྒྱུ་སྐར་ཉི་ཤུ་རྩ་བརྒྱད་དག་པས་ཀ་བ་ཉི་ཤུ་རྩ་བརྒྱད་བཙུགས་པ། འོག་ཏུ་ཆོས་ཀྱི་དབྱིངས་
སྐར་གྱི་དཀྱིལ་
གསུང་གི་དབང་ཕྱུག་གི་དཀྱིལ་འཁོར་སྐུ་གསུང་ཐུགས་ཀྱི་དཀྱིལ་འཁོར་གྱི་བདག་ཉིད་སྟོང་པ་དང་སྙིང་རྗེ་བཅུ་དྲུག་དག་པའི་ཆ་བཅུ་དྲུག་གི་བདག་ཉིད་ཅན་དང༌། སྟེང་དུ་རྒྱུ་སྐར་གྱི་ཆུ་ཚོད་དག་པའི་དཔལ་ལྡན་རྒྱུ་སྐར་གྱི་དཀྱིལ་
འཁོར་རིགས་དྲུག་རྣམ་པར་དག་པའི་ཆ་དྲུག་གི་རྣམ་པར་དབྱེ་བ་ཅན། སྟོན་པ་ཕུན་ཚོགས་སྤྲུལ་པའི་སྐུ་ཤཱཀྱ་ཐུབ་པའམ་དུས་ཀྱི་འཁོར་ལོ། འཁོར་ཕུན་ཚོགས་སྡུད་པ་པོ་རྒྱལ་པོ་ཟླ་བ་བཟང་པོས་ཐོག་མཛད་པ་ལྷ་དང་ལྷ་མ་ཡིན་ལ་
སོགས་པ། དུས་ཕུན་སུམ་ཚོགས་ནག་པའི་ཉ། ཆོས་ཕུན་ཚོགས་དང་པོའི་སངས་རྒྱས་ཀྱིི་བརྗོད་བྱའྀ་གཙོ་བོ་ཐབས་རྒྱུད་རྡོ་རྗེའི་རྣལ་འབྱོར་རྣམ་པ་བཞི་ཐོས་ཤིང་ཉམས་སུ་བླངས་པ་ལས། དགོས་པའི་དགོས་པ་ཕུན་ཚོགས་རྒྱུ་
126

०१
།རྒྱུད་རིགས་གསུམ་ལྔ་དྲུག་གི་དྲི་མ་མ་ལུས་པ་དག་ནས། འབྲས་རྒྱུད་བདེ་སྟོང་དབྱེར་མེད་རྡོ་རྗེ་སེམས་དཔའ་མངོན་དུ་གྱུར་སྙམ་པའམ། ཡང་ན་གནས་རྣམ་ཀུན་ཏུ་སྟོང་པ་དག་པའི་རྡོ་རྗེ་བཙུན་མོའི་
བྷ་ག་དབྱིབས་གྲུ་གསུམ་ཆོས་འབྱུང་གི་རང་བཞིན་རྩ་བ་ཐུར་ལ་ཟུག་ཅིང་གདེངས་ཀ་གྱེན་དུ་ཕྱོགས་པའི་ནང་དུ་བདུད་དང་བགེགས་དང་མི་མཐུན་པའི་ཕྱོགས་ལས་རྣམ་པར་རྒྱལ་བའི་བསྲུང་བའི་འཁོར་ལོ་འོག་ཐམས་ཅད་རྡོ་རྗེའི་ས་
བས་བསྐར་བའ་ནང་དུ་འཇག་་
གཞི། ཕྱོགས་མཚམས་ཐམས་ཅད་རྡོ་རྗེའི་རྭ་བ་དང་དྲྭ་བ། སྟེང་རྡོ་རྗེའི་གུར། འོག་ཏུ་མདུང༌། སྟེང་དུ་མདའི་དྲྭ་བས་སྤྲས་པའི་ཕྱི་རོལ་དུ་བསྐལ་བ་འཇིག་པའི་མེ་ལྟ་བུའི་མེ་དཔུང་རབ་ཏུ་འབར་བས་བསྐོར་བའི་ནང་དུ་འཇིག་
རྟེན་གྱི་ཁམས་དག་པའི་གཞལ་ཡས་ཁང་གྲུ་བཞི་སྒོ་བཞི་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ། སྟོན་པ་རིགས་དྲུག་པ་དུས་ཀྱི་འཁོར་ལོའི་ཏིང་ངེ་འཛིན་ལ་སྙོམས་པར་ཞུགས་པ། འཁོར་རང་མེ་ཏོག་གང་ཕོག་གི་
ལྷར་དམིགས་པས་ཐོག་དྲངས་པའི་གཤེགས་པ་གཤེགས་མ། སེམས་དཔའ་སེམས་མ། ཁྲོ་བོ་ཁྲོ་མོའི་ཚོགས་ཀྱིས་བསྐོར་བ། ཆོས་ཟུང་འཇུག་བདེ་བ་ཆེན་པོ། དུས་བཟང་ངན་བསམ་གྱིས་མི་ཁྱབ་པ་གསུམ་གྱི་བསམ་གྱིས་མི་
ཁྱབ་པའི་དུས་སུ་དྲན་པས་བསྐྱེད་རིམ་པ་ཡིན་ན་བསྐྱེད་རིམ། རྫོགས་རིམ་པ་ཡིན་ན་རྫོགས་རིམ་གྱི་ངང་ནས་གསན་པར་བགྱི། གཉིས་པ་ལ་ཡིད་ཆེས་བསྐྱེད་པའི་ཕྱིར་བརྒྱུད་པའི་ལོ་རྒྱུས་དང༌། དེ་ལས་བརྒྱུད་པའི་གདམས་པ་
127

དངོས་གཉིས་ཀྱི། དང་པོ་ནི། རྩ་རྒྱུད་དུ། བྱ་རྒོད་ཕུང་པོའི་རི་ཆེན་པོར། །ཐེག་པ་ཆེན་པོ་བླ་ན་མེད། །ཤེས་རབ་ཕ་རོལ་ཕྱིན་པའི་ཚུལ། །བྱང་ཆུབ་སེམས་དཔའ་རྣམས་ལ་བསྟན། །དེ་ནས་གཅིག་ཏུ་མཆོད་རྟེན་ཆེར།
ཆོས་ཀྱི་དབྱིངས་ཀྱི་དཀྱིལ་འཁོར་དུ། །བྱང་ཆུབ་སེམས་དཔའ་སོགས་རྣམས་ཀྱིས། །ཐབས་གཅིག་དེ་བཞིན་གཤེགས་པ་བཞུགས། །ནམ་མཁའ་བེམ་མིན་ཤིན་ཏུ་དང༌། །གོ་སྐབས་མེད་པར་རབ་ཏུ་གསལ། །སྣ་ཚོགས་རྡོ་རྗེའི་
ཁང་པ་གནས། །ཆོས་ཀྱི་དབྱིངས་དང་ཡིད་འོང་བར། །རྒྱུད་བསྟན་སྐྱེས་བུ་རྣམས་ཀྱིས་ནི། །བསོད་ནམས་ཡེ་ཤེས་དགོས་པ་འོ། །ཞེས་པ་ལྟར་བཅོམ་ལྡན་འདས་ཤཱཀྱ་ཐུབ་པ་སངས་རྒྱས་ཏེ་ཆོས་འཁོར་བསྐོར་ཐེག་པ་གསུམ་
གསུངས་པའི་རྗེས་སུ།
128
བྱ་རྒོད་ཕུང་པོར་ཤེར་ཕྱིན་ཐེག་ཆེན་ཐུན་མོང་གི་འཁོར་ལ་བསྟན་ནས་མཐར་འབྲས་ཕུང་གི་མཆོད་རྟེན་གྱི་ནང་སྟེང་འོག་ཏུ་རྒྱང་གྲགས་གཅིག་ལྷག་པའི་དཔག་ཚད་དྲུག་ཡོད་པར་འོག་ཏུ་ཆོས་དབྱིངས་གསུང་ དབྱིངས་གསུང་ ཚེ
དབང་གི་དཀྱིལ་འཁོར་དང༌། སྟེང་དུ་དཔལ་ལྡན་རྒྱུ་སྐར་གྱི་དཀྱིལ་འཁོར་སྤྲོས་ཏེ་དེར་སྤྱིར་གསང་སྔགས་མང་པོ་དང༌། ཁྱད་པར་དུས་ཀྱི་འཁོར་ལོའི་ཏིང་ངེ་འཛིན་ལ་སྙོམས་པར་ཞུགས་པས་འཁོར་སངས་རྒྱས་བྱང་སེམས་ཁྲོ་བོ་
ལྷ་ཀླུ་ལྷ་མོའི་ཚོགས་དང༌། རྒྱལ་པོ་དགུ་བཅུ་རྩ་དྲུག་ལ་སོགས་པ་སྐལ་བ་དང་ལྡན་པའི་གདུལ་བྱ་རྣམས་ལ། ཞུ་བ་པོ་རྒྱལ་པོ་ཟླ་བཟང་གིས་གསོལ་བ་བཏབ་པ་ལས། ནག་པའི་ཉ་ལ་འཇིག་རྟེན་དང་འཇིག་རྟེན་ལས་འདས་པའི་
དུས་འཁོར་ཆོས་སྐོར་

আ
།དབང་བྱིན་ཏེ་ལྷ་དང་ལྷ་མིན་སོགས་སངས་རྒྱས་སུ་ལུང་བསྟན་ནས་རྩ་རྒྱུད་དང་པོའི་སངས་རྒྱས་གསུངས་པ་ཟླ་བཟང་གིས་བསྡུས་ཏེ་འགྲེལ་པ་སྟོང་ཕྲག་དྲུག་ཅུ་པ་མཛད། རྒྱུད་བསྟན་ནས་ལོ་གཉིས་
པ་ལ་ཟླ་བཟང་མྱ་ངན་ལས་འདས། དེ་རྗེས་ལྷ་དབང་། གཟི་བརྗིད། ཟླ་བས་བྱིན། ལྷའི་དབང་ཕྱུག སྣ་ཚོགས་གཟུགས། ལྷའི་དབང་ལྡན་གྲགས་པ་རྣམས་ཀྱིས་རྒྱལ་སྲིད་བཟུང་སྟེ་ལོ་བརྒྱ་བརྒྱར་རྩ་རྒྱུད་བསྟན། དེ་ནས་ཉི་
མའི་ཤིང་རྟ་ལ་སོགས་པ་དྲང་སྲོང་རྣམས་རིགས་སད་པར་མཛད་དེ། ཟླ་བཟང་གིས་བཞེངས་པའི་དཀྱིལ་འཁོར་དུ་ནག་ཉ་ལ་དྲང་སྲོང་རྣམས་ལ་དབང་བསྐུར། བསྡུད་རྒྱུད་ཕྲེང་བ་འཛིན་པའི་སྡེབ་སྦྱོར་ཅན་གྱི་ཚིགས་བཅད་སྟོང་
*སུམ་ཅུ་པ་མཛད། ས་གའི་ཉ་ལ་དྲང་སྲོང་རྣམས་ཀྱིས་ཕྱག་ཆེན་གྱི་དངོས་གྲུབ་ཐོབ། དེ་ནས་ལོ་བརྒྱར་བསྡུས་རྒྱུད་བསྟུན། པད་དཀར་ལ་རྒྱུད་ཡི་གེར་འགོད་པ་དང༌། འགྲེལ་བཤད་རྩོམ་པར་བཀོས་ནས་མྱ་ངན་ལས་འདས་
ཏེ། བསྡུས་རྒྱུད་དུ། རྫོགས་ལྡན་མཚམས་སུ་ཀླ་ཀློའི་ཆོས་རྣམས་མཐའ་དག་སྲིད་པ་གསུམ་གྱི་བླ་མ་དག་གིས་བཅད་བྱས་ཏེ། བཅད་ནས་ལཽ་ནི་བརྒྱད་བརྒྱ་རྣམས་སུ་ཚངས་པ་བཞག་པ་མཛད་ནས་བདེ་ ཁའི་
འགྱུར། ཞེས་པས་སོ། །དེ་བཞིན་དུ། པད་དཀར་གྱིས་ཀྱང་འགྲེལ་བཤད་སྟོང་ཕྲག་བཅུ་གཉིས་པ་མཛད། ལོ་དྲུག་ཅུར་རྒྱལ་སྲིད་བཟུང༌། ཆོས་བསྟན། དེ་ལྟར་བཟང་པོ། རྣམ་རྒྱལ། བཤེས་གཉེན་བཟང་པོ། ཕྱག་
129

དུས་འཁོར་ཆོས་སྐོར་
དམར། ཁྱབ་འཇུག་སྦས་པ། ཉི་མ་གྲགས། ཤིན་ཏུ་བཟང༌། རྒྱ་མཚོ་རྣམ་རྒྱལ། རྒྱལ་དཀའ། ཉི་མ། སྣ་ཚོགས་གཟུགས། ཟླ་བའི་འོད། མཐའ་ཡས། ས་སྐྱོང་། དཔལ་སྐྱོང༌། སེང་གེ་རྣམ་གནོན། སྟོབས་པོ་
ཆེ། མ་འགགས་པ། མིའི་སེང་གེ། དབང་ཕྱུག་ཆེན་པོ། མཐའ་ཡས། རྣམ་རྒྱལ་རྣམས་ཀྱིས་ཀྱང་ལོ་དྲུག་ཅུ་དྲུག་ཅུར་རྒྱལ་སྲིད་བཟུང་ནས་ཆོས་བསྟན་ཏེ། ཚངས་པ་སོགས་ལ་མི་རྣམས་ལ་ནི་བརྒྱ་ཕྲག་བཅོ་བརྒྱད་དང་ལྡན་
འདི་དག་མི་རྣམས་དག་གི་ཚེ། །དེ་ཡི་ཕྱེད་ནི་འོད་སྲུང་གྱིའོ་རབ་མཆོག་ས་ཡི་སྟེང་དུ་དཔལ་ལྡན་མི་ཡི་སེང་གེ་ཕྱེད། །དྲུག་ཅུས་དམན་པ་དེ་བཞིན་ཉིད་དུ་དུས་བཞི་སོ་སོའི་དུས་སུ་མི་ཐུང་སོགས་ལ་འཕྲོག་བྱེད་ཀྱི། །རིགས་ལྡན་
མཐར་ནི་ཇི་སྲིད་བརྒྱ་ཕྲག་གཅིག་གི་ལོ་ཡི་གྲངས་ཀྱི་སྐྱེ་བོའི་ཚེ་རུ་རབ་ཏུ་འགྱུར། །ཞེས་པས་སོ། །དེ་ནས་དྲག་པོས་ལོ་བརྒྱར་ཀླ་ཀློའི་ཆོས་རྒྱུན་བཅད། དེ་ནས་ལོ་ལྔ་བཅུ་ན་མྱ་ངན་ལས་འདའ། དེ་དུས་རྫོགས་ལྡན་གྱི་མགོ་ཟུག་
ནས་ལོ་ལྔ་བཅུ་སོང་སྟེ། གོང་གི་ལུང་དང༌། ཀླ་ཀློའི་ཚོགས་ནི་འཁོར་གྱི་སྐྱེ་བོ་དང་བཅས་རབ་ཏུ་བཅད་ནས་མི་ཡི་ལོ་ནི་བརྒྱ་ཕྱེད་ན། །རིགས་ལྡན་གྲུབ་པར་འགྱུར་ཏེ་ལྷ་ཡིས་བཀོད་པའི་ཕོ་བྲང་མཐོ་བ་ཀཻ་ལཱ་ཤ་ཡི་རྒྱབ་ཏུ་འོ།
ཞེས་པས་སོ། །དེ་ལྟར་ན་རིགས་ལྡན་ཉི་ཤུ་རྩ་དྲུག ཤཱཀྱའི་རིགས་ཀྱི་རྒྱལ་པོ་བདུན་ཏེ་སྤྲུལ་པའི་རྒྱལ་པོ་སུམ་ཅུ་རྩ་གསུམ་ཏེ། །སུམ་ཅུ་རྩ་གཉིས་གདན་གྱི་མཐར་ནི་ལྷ་མིན་དགྲ་བོ་ཚེ་ལོ་བརྒྱ་པ་ཕྱག་ན་འཁོར་ལོར་འགྱུར། །
130

།ཞེས་པས་སོ། །མཁན་ཆེན་ཐར་པ་བ། རྒྱལ་པོ་ཐམས་ཅད་ཀྱིས་ལོ་བརྒྱ་བརྒྱ་ཆོས་བསྟན་པར་བཞེད་དོ། །དེ་དག་ཐམས་ཅད་ཀྱང་བྱང་སེམས་དང་ཁྲོ་བོས་སྤྲུལ་པ་སྟེ། རྩ་རྒྱུད་དུ། ཟླ་བ་ལྷ་དབང་
གཟི་བརྗིད་ཅན། །ཟླ་བས་བྱིན་དང་ལྷ་དབང་ཕྱུག །སྣ་ཚོགས་གཟུགས་དང་ལྷ་དབང་ལྡན། །གྲགས་པ་པད་དཀར་རིམ་པས་སོ། །འདས་པའི་རྒྱལ་པོ་ཉི་མའི་འོད། །དེ་ནི་བགེགས་དགྲའི་སྤྲུལ་པ་སྟེ།ྃ །ཕྱག་ན་རྡོ་རྗེ་ཟླ་བཟང་
ཁྱོད། །ས་སྙིང་གཤིན་རྗེ་མཐར་བྱེད་དང༌། །སྒྲིབ་པ་ཐམས་ཅད་རྣམས་སེལ་དང༌། །རྨུགས་བྱེད་ཁེངས་བྱེད་རིམ་པ་སྟེ། །ནམ་མཁའི་སྙིང་པོ་འཇམ་དབྱངས་དང༌། །འཇིག་རྟེན་མགོན་པོ་༸གཽ་རིམ་བཞིན། །གཤིན་རྗེ་གཤེད་
༞ སོགས་ཁྲོ་བོ་བཅུ། །དེ་བར་བྱང་ཆུབ་སེམས་དཔའ་གཞན། །བཅུ་གསུམ་དེ་དག་རིམ་པ་ཡིས། །རིགས་ལྡན་རིགས་ལས་འབྱུང་བར་འགྱུར། །ཞེས་སོ། །ཚུལ་ཡང༌། འགྲེལ་པར། དེ་བཞིན་དུ་རིམ་པ་ཇི་ལྟ་བར་གཤིན་རྗེ་
མཐར་བྱེད་ལ་སོགས་པའི་ཁྲོ་བོ་བཅུ་དང༌། སའི་སྙིང་པོ་ལ་སོགས་པའི་བྱང་ཆུབ་སེམས་དཔའ་བཅུ་གསུམ་པོ་རྣམས་ཏེ། གཤིན་རྗེ་མཐར་བྱེད་ལ་སོགས་པའི་ཁྲོ་བོའི་རྒྱལ་པོ་དེ་དག་གི་བར་བར་དུ་བྱང་ཆུབ་སེམས་དཔའ་བཅུ་
གསུམ་པོ་རྣམས་ལུང་བསྟན་ཞེས་པ་ལྟར། གཤིན་རྗེ་མཐར་བྱེད། ས་སྙིང༌། རྨུགས་བྱེད། སྒྲིབ་སེལ། ཁེངས་བྱེད། མཁའ་སྙིང༌། བགེགས་དགྲ། ཕྱག་རྡོར། ཡང་གཤིན་རྗེ་མཐར་བྱེད་ལ་སོགས་པའི་སྤྲུལ་པའོ། །དེ་
131

ནས་ཇི་ལྟར་བརྒྱུད་པའི་ཚུལ་ལ་འབྲོ་པའི་ལུགས་ཀྱིས། དཔལ་སྐྱོང་གི་སྤྲུལ་པ་གཅིག་གིས་དུས་ཞབས་པ་ལ་གནང་སྟེ་སྒྲུབ་པ་མཛད་པས་ཆུ་ལ་མི་འབྱིང་པ་དང༌། རྐང་མགྱོགས་དང༌། མངོན་ཤེས་ལྔ་སོགས་ཐུན་མོང་གི་གྲུབ་པ་
མཉེས་མཐར་སྤྱོད་པ་མཛད་པས་ལུས་མ་སྤངས་པར་མཆོག་ཐོབ། དེ་ལ་དུས་ཞབས་ཆུང་ངུས་གསན། ཙོའུ་པའི་ནགས་ཚལ་དུ་བསྒོམས་པས་བསྒོམས་མ་ཐག་སོང་གཟུགས་མཐོང་སྟེ་སྒྲོལ་མའི་ལྷ་ཚོགས་དང༌། རྣམ་སྣང་གང་
ཆེན་མཚོའི་ཞལ་གཟིགས། དེས་ཆོས་བསྟན་པ་ཐོས་ནས་སྦྱོར་དྲུག་གི་མན་ངག་མཛད། མཐར་ཕྱག་ཆེན་གྱི་དངོས་གྲུབ་བརྙེས་ཏེ། མངོན་ཤེས་དང་དབང་ཕྱུག་གི་ཡོན་ཏན་བརྒྱད་ལ་སོགས་པ་མངོན་དུ་གྱུར་སྐད་དོ། །དེས་ཁ་ཆེ་
ཟླ་མགོན་ལ་གནང༌། ཁོང་གིས་དབང་མདོར་བསྟན་གྱི་དངོོ་གཟིགས་པས། ཤིན་ཏུ་མོས་ཏེ་གསན་པ་ལ་མ་ག་དྷར་བྱོན། དུས་ཞབས་པ་ཆུང་ངུ་ཡབ་སྲས་དང་མཇལ། བྱང་ཆུབ་སེམས་དཔའི་ཆོས་སྐོར་རྣམས་ཞུས། བྱིན་་
རླབས་ཆེ་བ། རྫོགས་རིམ་ལ་གུས་པ། བྱང་སེམས་འཆིངས་པའི་ཡོན་ཏན་མངའ་བའོ། །ཁོང་བོད་དུ་བྱོན་པ་ལ་གྲབ་སྒོམ་དཀོན་མཆོག་སྲུང་གིས་ཞུས་ཏེ། ཁོང་རང་གི་འབྱོར་པ་ཐམས་ཅད་བསྡུས་པས་གསེར་སྲང་དྲུག་བྱུང་བ་
ཕུལ། དར་ཡུག་སྐེ་ལ་བཏགས་ཏེ་ལུས་ཕུལ་ནས་ཞབས་ཏོག་མཛད། ཇི་ལྟར་གསུང་བ་བཞིན་བསྒྲུབས་པས་གདམས་ངག་མ་ལུས་པ་གནང༌། སྒྲུབ་པ་ཁོ་ན་གཙོ་བོར་མཛད་པས་ཡི་དམ་ལྷའི་ཞལ་གཟིགས། རྫོགས་རིམ་གྱི་ཡེ་
དུས་འཁོར་ཆོས་སྐོར་

?আ
།ཤེས་ནང་རྟགས་དང་བཅས་པ་མཐར་ཕྱིན་པ་མངའོ། །དེས་སྣོར་བཟངས་ཀྱི